吕洞宾三醉岳阳楼・贺新郎
作者：马致远
朝代：元

paragraphs: 你看那龙争虎斗旧江山。
(郭云)你笑甚么？(正末唱)我笑那曹操奸雄。
(郭云)你哭甚么？(正末唱)我哭呵，哀哉霸王好汉。
(郭云)老师父，你怎么哭了又笑，笑了又哭？(正末唱)为兴亡笑罢还悲叹，不觉的斜阳又晚。
咱想这百年人则在这捻指中间。
(郭云)不争老师父在楼上玩赏，可不搅了我茶客。
(正末唱)空听得楼前茶客闹，争似江上野鸥闲。
百年人光景皆虚幻。
(正末看科)(郭云)我也学你看一看。
(正末唱)我觑你一株金线柳，犹兀自闲凭着十二玉栏干。